Continua la suspensió de l’activitat escolar i educativa el dijous 6 al Camp de Morvedre
05 de març 2025

![](/media/2ckbx1tg/precipitacions-suspensio-classes-20250305-06.jpg?width=850&height=712.5531914893618)

La Comissió d’Emergències del Camp de Morvedre, en reunió de seguiment, ha determinat cancel·lar demà, dijous 6, l’activitat escolar i educativa, així com les activitats d’oci i esportives a l’aire lliure. La decisió s’ha pres de manera preventiva seguint les recomanacions de la Generalitat Valenciana, que manté la comarca en nivell 0 d’emergència per inundacions.

Així mateix, fins a les 23.59 h de demà, dijous 6, l’Agència Estatal de Meteorologia (AEMET) manté actiu l’avís taronja per pluges intenses a tot el Camp de Morvedre, amb precipitacions que poden arribar als 40 mm en una hora i als 100 mm en 12 hores.

El grup de coordinació, integrat pels ajuntaments de Sagunt i Canet i les mancomunitats de Les Valls i La Baronia, ha plantejat, igualment, el manteniment de les restriccions en accessos a rius, barrancs, rambles i zones inundables.

**Desembassament controlat d’Algar i Regajo**

La Confederació Hidrogràfica del Xúquer continua portant a terme el desembassament controlat de les preses d’Algar i el Regajo, per tal de garantir que es compta amb suficient capacitat als embassaments per a emmagatzemar l’aigua de les precipitacions.

Igualment, els equips tècnics d’Emergències prosseguixen amb el control continu de l’evolució dels cabals. Actualment, el desaigüe continua produint-se sense incidències i el volum d’aigua del riu Palància no presenta cap risc per a la ciutadania, ni al seu pas pels municipis ni a la seua desembocadura.

**Altres suspensions**

D'altra banda, la Conselleria de Sanitat ha informat de la cancel·lació de les cites d'Atenció Primària i Hospitalària per a demà, dijous 6, a excepció d'oncologia, diàlisi i cirurgia amb ingrés, sempre que siga possible el desplaçament. Es recorda que es manté l'atenció 24 h en punts d'atenció continuada i en les urgències hospitalàries.

Així mateix, des de la Regidoria de Comerç i Mercats s'ha decidit suspendre igualment el mercat exterior que s'anava a celebrar este dijous al Port de Sagunt, tal com s'ha fet ja este dimecres amb el del nucli de Sagunt.

A més, l'Ajuntament de Sagunt ha ajornat les activitats culturals previstes i mantindrà tancada la biblioteca Cronista Chabret durant esta vesprada.

**Màxima precaució**

Davant la previsió de pluges, que continuarà al llarg dels pròxims dies, es prega a la ciutadania que extreme precaucions. En la mesura del possible, es recomana no fer trajectes per carretera i, en cas d’haver de circular, és imprescindible revisar prèviament l’estat de les carreteres i la previsió meteorològica.

De la mateixa manera, és obligatori respectar els talls de vies i accessos i evitar transitar prop de riberes i barrancs.

*   [](http://www.facebook.com/sharer.php?u=https://aytosagunto.es/va/actualitat/2025-03-05-continua-la-suspensio-de-l-activitat-escolar-i-educativa-el-dijous-6-al-camp-de-morvedre/ "Facebook")
*   [](http://twitter.com/share?url=https://aytosagunto.es/va/actualitat/2025-03-05-continua-la-suspensio-de-l-activitat-escolar-i-educativa-el-dijous-6-al-camp-de-morvedre/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/2025-03-05-continua-la-suspensio-de-l-activitat-escolar-i-educativa-el-dijous-6-al-camp-de-morvedre/ "Linked In")
*   [](mailto:?body=https://aytosagunto.es/va/actualitat/2025-03-05-continua-la-suspensio-de-l-activitat-escolar-i-educativa-el-dijous-6-al-camp-de-morvedre/)